Here is a page extracted from Wikipedia that may contain CSS, HTML, and a lot of unformatted text.

Title: Soberana Militar Orden de Malta
Content: A Soberana Militar Orden de Sant Chuan de Cherusalem, de Rodas y de Malta (conoixita mas a sobén como a Soberana Militar Orden de Malta (SMOM), Orden de Malta u Caballers de Malta) ye una orden militar catolica situata actualment en Roma, Italia. Seguntes o dreito internacional a Orden ye un estato soberano.

O suyo orichen ye a Orden d'os Caballers Hespitalers, establita en Cherusalem en 1050. Cuan se perdió o territorio cristiano en Tierra Santa la orden se tresladó ta Rodas (1310-1523) y mas tardi ta Malta, isla sobre a que teneba soberanía.

Dimpués d'a invasión d'a isla por Napoleón Bonaparte a orden perdió os territorios sobre os que teneba soberanía. Manimenos hue as suyas seus en Roma, o Palazzo di Malta y a Villa Malta tienen status de extraterritorialidat. A primera ye, antimás de seu d'o gubierno, a residencia d'o Gran Mayestre y a segunda ye embaixada d'a orden en a Santa Seu y Italia.

Hue bi ha 13.500 miembros d'a orden, 80.000 voluntarios y 42.000 medicos y enfermers arredol de tot o mundo.

Se veiga tamién 
 Lista de Grans Mayestres d'a Orden d'o Hespital.
 Orden d'o Hespital.
 Microestato.

Vinclos externos 
 www.orderofmalta.int
 Palazzo Malta

Orden d'o Hespital
Estaus d'Europa